天寶十三載，奏賦三篇。玄宗奇之，使待制集賢院，命宰相試文章，擢河西尉，不拜，改胄曹參軍。會祿山亂，天子入蜀，甫避走三川。肅宗立，自鄜州羸服欲奔行在，為賊所得。至德二年，亡走鳳翔上謁，拜右拾遺，與房琯爲布衣交。時所在寇奪，甫家寓鄜，彌年艱貧，孺弱至餓死，因許甫自往省視。出為華州司功參軍，不至。關輔饑，輒棄官去，客秦州，負薪採橡栗自給。